ፕሬዝዳንት ዶናልድ ትራምፕ ለሥራ ጉብኝት ወደ እንግሊዝ አቀኑ
የአሜሪካው ፕሬዝዳንት ዶናልድ ትራምፕ ለሦስት ቀናት የስራ ጉብኝት ዛሬ ወደ እንግሊዝ አቅንተዋል፡፡ፕሬዝዳንቱ እንግሊዝ ሲደርሱ የሀገሪቷ ንግስት እልዛቤት አቀባበል እንደሚያደርጉላቸው ይጠበቃል፡፡ፕሬዝዳንቱ እንግሊዝ በሚኖራቸው ቆይታ ከኢንግሊዝ ጠቅላይ ሚኒስትር ጋር ያላትን የቆየ ወዳጅነት መጣናከር በሚቻልባቸው ጉዳዮች ይወያያሉ ተብሏል፡፡የእንግሊዝ ንግሥት በቡኪንግሃም ቤተመንግስት ለፕሬዝዳንት ዶናልድ እና ለባለቤታቸው ቀዳማዊት እመቤት ሜላኒያ ትራምፕ ግብዣ እንደሚያደርጉ ተነግሯል፡፡የፕሬዘደንቱን ጉብኝት በመቃወም በርካታ ሰዎች ለንደን ተቃውም ለማድረግ ማቀዳቸው ነው የተገለፀው፡፡ዶናልድ ትራምፕ ዛሬ የዌስትሚኒስተር ቤተ-ክርስቲያን እንደሚጎበኙ እና ልዑል ቻርልስ በማግኘት በክላርነስ ቤት የሻይ ፕሮግራም ይኖራቸዋል ተብሏል፡፡ትራምፕ እና ንግስቲቱ በብሪታንያ ለሚኖሩ ታዋቂ አሜሪካውያንን እና ሌሎች እንግዶች ንግግር እንደሚያደርጉ ይጠበቃል፡፡ባለፈው አመት ፕሬዝደንቱ በነበራቸው ጉብኝት ፓሊስ ላደረገው ክትትል እስከ 18 ሚሊየን ፓውንድ የሚደርስ ወጪ መውጣቱ ተነግሯል፡፡(ምንጭ፡ ቢቢሲ) 